Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 4. számú melléklet a 89/2005. (V. 5.) Korm. rendelethez
Paragraph Index: 1097

4. ÜZEMBE HELYEZÉS 4.1. A TEVÉKENYSÉG CÉLJA 4.001. A szerelési munkák befejezését követõ üzembe helyezési tevékenység céljául kell kitûzni az atomerõmû tervezett, rendeltetésszerû, biztonságos üzemeltetésre való alkalmasságának igazolását. Alapvetõ, hogy elemzések, megfigyelések, üzemi próbák és helyszíni szemlék útján igazolják, a nukleáris létesítmény fizikai állapota és üzemeltetése megfelel a tervnek, a vonatkozó biztonsági követelményeknek, valamint az üzemeltetési feltételeknek és korlátoknak. 4.002. Az üzembe helyezés alatt minden olyan üzemeltetési feltételt és korlátot véglegesíteni kell, melynek ismerete a létesítmény biztonságos üzemeltetése szempontjából fontos. 4.2. AZ ÜZEMBE HELYEZÉS SZERVEZÉSE, VÉGREHAJTÁSA 4.003. A 4.1. fejezetben megfogalmazott követelmények teljesítéséhez az üzembe helyezésért felelõs szervezetnek részletes programot kell készítenie (készíttetnie) a tervezõ közremûködésével, amely az egyedi próbák megkezdésétõl a próbaüzem lefutásáig logikailag összefoglalja a tevékenységeket. 4.004. Az üzembe helyezést végzõ szervezetnek üzembe helyezési rendet kell kidolgoznia, mely szabályozza az üzembe helyezést elõkészítõ tevékenységektõl a próbaüzem zárásáig a résztvevõ szervezetek tevékenységét, felelõsségét, kapcsolatait. 4.005. A leendõ üzemeltetõ szervezet részvételére külön figyelmet kell fordítani annak érdekében, hogy számára ez az idõszak az üzemeltetésre való felkészülés fontos gyakorlati lépésévé váljon. 4.3. DOKUMENTÁLÁS 4.006. Az üzembe helyezési tevékenységet az üzembe helyezõ szervezet által készített munkaprogramok alapján kell elvégezni. 4.007. Minimálisan az alábbi tevékenységek munkaprogramjaival kell rendelkezni az üzembe helyezés megkezdése elõtt:

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes